
Rīgā

27.08.2025. Nr. 1.8-1/1031
Uz 25.08.2025. Nr. 3.3-11/2025/5058N

Ekonomikas ministrijai
	

Par likumprojektu “Grozījumi Konkurences likumā”
 (24-TA-2238)

Konkurences padome (turpmāk – KP) ir saņēmusi Ekonomikas ministrijas likumprojektu “Grozījumi Konkurences likumā” (24-TA-2238) (turpmāk – Likumprojekts) un tam pievienoto sākotnējās ietekmes novērtējuma ziņojumu (anotāciju), atbilstoši kam ir veiktas izmaiņas plānotajā Konkurences likuma 5.5 pantā, nosakot, ka, ja padomes priekšsēdētājs vai padomes loceklis ir atbrīvots no amata pirms noteiktā termiņa vai padomes priekšsēdētāja vai padomes locekļa pilnvaras izbeidzas sakarā ar viņa nāvi, pēc ekonomikas ministra ieteikuma Ministru kabinets lemj par padomes priekšsēdētāja vai padomes locekļa pienākumu izpildītāja iecelšanu.
Ievērojot minēto, KP konstatē, ka ir ņemti vērā izteiktie iebildumi par Likumprojektā ietvertajām tiesību normām, kas paredzēja padomes priekšsēdētāja vai padomes locekļa iecelšanu viņu pirms termiņa atkāpšanās vai nāves gadījumā deleģēt ekonomikas ministram. Tādējādi KP nav iebildumu pret Likumprojekta tālāku virzību.


Ar cieņu
priekšsēdētāja p. i.									 K. Piģēns

